CELEX: 31999R0166
Language: el
Date: 1998-12-22 00:00:00
Title: Κανονισμός (ΕΚ) αριθ. 166/1999 του Συμβουλίου της 22ας Δεκεμβρίου 1998 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα για την περίοδο από την 1η Ιανουαρίου έως τις 31 Δεκεμβρίου 1999 (παράταση του συστήματος διπλού ελέγχου)

Avis juridique important

|

31999R0166

Κανονισμός (ΕΚ) αριθ. 166/1999 του Συμβουλίου της 22ας Δεκεμβρίου 1998 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα για την περίοδο από την 1η Ιανουαρίου έως τις 31 Δεκεμβρίου 1999 (παράταση του συστήματος διπλού ελέγχου)  

Επίσημη Εφημερίδα αριθ. L 019 της 26/01/1999 σ. 0001 - 0001

ΚΑΝΟΝΙΣΜΟΣ (ΕΚ) αριθ. 166/1999 ΤΟΥ ΣΥΜΒΟΥΛΙΟΥ της 22ας Δεκεμβρίου 1998 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα για την περίοδο από την 1η Ιανουαρίου έως τις 31 Δεκεμβρίου 1999 (παράταση του συστήματος διπλού ελέγχου) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,την πρόταση της Επιτροπής,Εκτιμώντας:ότι η ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, άρχισε να ισχύει την 1η Φεβρουαρίου 1995 (1) 7ότι τα μέρη αποφάσισαν με την απόφαση αριθ. 5/98 του Συμβουλίου Σύνδεσης (2), να παρατείνουν το σύστημα διπλού ελέγχου που καθιερώθηκε με την απόφαση αριθ. 3/97 (3), για την περίοδο μεταξύ της 1ης Ιανουαρίου και της 31ης Δεκεμβρίου 1999 7ότι είναι συνεπώς αναγκαίο να παραταθεί η ισχύς της κοινοτικής νομοθεσίας εφαρμογής, που θεσπίστηκε με τον κανονισμό (ΕΚ) αριθ. 84/98 του Συμβουλίου, της 19ης Δεκεμβρίου 1997, σχετικά με την εξαγωγή ορισμένων προϊόντων χάλυβα ΕΚΑΧ από τη Ρουμανία στην Κοινότητα για το διάστημα από 1ης Ιανουαρίου έως 31 Δεκεμβρίου 1998 (ανανέωση του συστήματος διπλού ελέγχου) (4),ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΚ) αριθ. 84/98 εξακολουθεί να εφαρμόζεται για την περίοδο μεταξύ της 1ης Ιανουαρίου και της 31ης Δεκεμβρίου 1999, σύμφωνα με τις διατάξεις της απόφασης αριθ. 5/98 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου. Στον τίτλο, στο προοίμιο και στο άρθρο 1 παράγραφοι 1 και 4 του κανονισμού, οι παραπομπές στην περίοδο από την 1η Ιανουαρίου μέχρι τις 31 Δεκεμβρίου 1998 αντικαθίστανται από τις παραπομπές στην περίοδο από την 1η Ιανουαρίου μέχρι τις 31 Δεκεμβρίου 1999.Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Δεκεμβρίου 1998.Για το ΣυμβούλιοΟ ΠρόεδροςC. EINEM(1) ΕΕ L 357 της 31. 12. 1994, σ. 2.(2) Βλέπε σελίδα 9 της παρούσας Επίσημης Εφημερίδας.(3) ΕΕ L 13 της 19. 1. 1998, σ. 57.(4) ΕΕ L 13 της 19. 1. 1998, σ. 1.